
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1371 

4 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’αριθμ. Δ2/Α/Φ5/οικ.2490/10.2.2005 
κοινής υπουργικής απόφασης για καθορισμό αντα¬ 
ποδοτικού τέλους για την έκδοση, τροποποίηση ή 
επέκταση των αδειών του άρθρου 4 του ν. 
3054/2002 και ετησίων ανταποδοτικών τελών για τη 

χρήση των αδειών αυτών. 1 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή έργων αναβάθμισης του Τερματι¬ 
κού Σταθμού Υγροποιημένου Φυσικού Αερίου 
(ΤΣΥΦΑ) στην νησίδα Ρεβυθούσα του Νομού Αττι¬ 


κής. 2 

Καθορισμός αριθμού θέσεων για το Δήμο Ραφήνας 
που πληρούνται από άτομα που προστατεύονται 
από το ν. 2643/1998 και κατανομή των θέσεων αυ¬ 
τών. 3 

Τροποποίηση της ΔΥ1 δ/37324/3.5.2005 (ΦΕΚ 629/ 
12.5.2005 τ. Β') απόφασης συγκρότησης του Δεύ¬ 


τερου Περιφερειακού Συμβουλίου Επιλογής και 


Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης της Γ 
Δ.Υ.ΠΕ. Αττικής, τωνΔ,Υ.ΠΕ. Α' και Β' Νοτίου Αιγαί¬ 
ου και Βορείου Αιγαίου και της Δ.Υ.ΠΕ. Κρήτης, με 

έδρα του την έδρα της Γ Δ.Υ.ΠΕ. Αττικής. 4 

Καταλληλότητα της ιδ. κλινικής «ΙΑΣΩ ΟΕΝΕΒΑΕ» για 
τη διενέργεια εμβολισμών αρτηροφλεβωδών δυ¬ 
σπλασιών και ανευρυσμάτων Κ.Ν.Σ. 5 

Άρση αναστολής καταλληλότητας του Θωρακοχει- 
ρουργικού τμήματος του 417 Νοσηλευτικού Ιδρύ¬ 
ματος Μ.Τ.Σ., για άσκηση των γιατρών. 6 

Έγκριση διάθεσης πίστωσης ποσού 500.000,00 ευρώ, 
σε βάρος του ΚΑΕ 0891 προϋπολογισμού έτους 
2005 του ΤΑ.Χ.ΔΙ.Κ., για την εκτύπωση 100.000.000 

τεμαχίων ενσήμων ΤΑ.Χ.ΔΙ.Κ. 7 

Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων, μελετών και συναφών 
προμηθειών και υπηρεσιών, που εκτελούνται από 

την «ΤΡΑΜ Α.Ε.». 8 

Εξουσιοδοτική πράξη του Προέδρου του Τ.Ε.Ι. Πά¬ 
τρας. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων σε αποφάσεις κοστολόγησης 


συγγραμμάτων. 10 

Διόρθωση σφάλματος στην υπ’ αριθμ. ΥΠΠΟ/ΔΙΜ/ 
61819/ 2058/29.7.2005 απόφαση του Υπουργού 
Πολιτισμού. 11 


ΑΠΟΦΑΣΕΙ Σ 

Αριθ. Δ2/Α/Φ.5/17272 (1) 

Συμπλήρωση της υπ’ αριθμ. Δ2/Α/Φ5/οικ.2490/ 10.2.2005 
κοινής υπουργικής απόφασης για καθορισμό ανταπο¬ 
δοτικού τέλους για την έκδοση, τροποποίηση ή επέ¬ 
κταση των αδειών του άρθρου 4 του ν. 3054/2002 και 
ετησίων ανταποδοτικών τελών για τη χρήση των αδει¬ 
ών αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη : 

1. Τις διατάξεις: 

α. Του ν. 1558/1985 «Κυβέρνηση και Κυβερνητικά Όρ¬ 
γανα». 

β. Του π.δ. 381/1989 (ΦΕΚ 168/Α/89) «Οργανισμός του 
Υπουργείου Βιομηχανίας, Ενέργειας και Τεχνολογίας». 

γ. Του π.δ. 27/1996 «Περί συγχωνεύσεως των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 
19/Α/12.2.1996), όπως τροποποιήθηκε και ισχύει σήμερα, 
με το π.δ. 122/2004 «Ανασύσταση του Υπουργείου Τουρι¬ 
σμού» (ΦΕΚ85/Α/04). 

δ. Των άρθρων 4 παρ. 1,14παρ. 5,19παρ. 2και23παρ. 
4 του ν. 3054/2002 (ΦΕΚ 230/Α/2.10.2002) «Οργάνωση 
της αγοράς πετρελαιοειδών και άλλες διατάξεις». 

ε. Του άρθρου 106 παρ. 4 του ν. 2362/1995 «Περί Δημο¬ 
σίου Λογιστικού, Ελέγχου των δαπανών του Κράτους και 
άλλες διατάξεις» (ΦΕΚ 247/Α/95). 

2. Την κοινή υπουργική απόφαση Δ2/Γ/666/15.1.2004 
«Λογαριασμός Χρηματοδότησης Εταιρειών Εμπορίας 
Πετρελαιοειδών για Μεταφορές Καυσίμων στις Προβλη¬ 
ματικές Περιοχές της χώρας» (ΦΕΚ78/Β/21.1.2004) όπως 
τροποποιήθηκε με την κοινή υπουργική απόφαση Δ2/Γ/ 
11302/15.6.2005 (ΦΕΚ 859/Β/23.6.2005). 

3. Την 14650/17.3.2004 απόφαση του Πρωθυπουργού 
και Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών» (ΦΕΚ519/Β/17.3.2004). 

4. Την υπ’ αριθμ. Δ2/Α/Φ5/ οικ.2490/10.2.2005 (ΦΕΚ 218/ 
Β/18.2.2005) κοινή υπουργική απόφαση για «καθορισμό 
ανταποδοτικού τέλους για την έκδοση, τροποποίηση ή 
επέκταση των αδειών του άρθρου 4 του ν. 3054/2002 και 
ετήσιων ανταποδοτικών τελών για τη χρήση των αδειών 
αυτών» και το ΦΕΚ 598/Β/5.5.2005 στο οποίο δημοσιεύ- 
θηκε διόρθωση σφάλματος της ως άνω Κοινής Υπουργι¬ 
κής Απόφασης. 

5. Το γεγονός ότι με την παρούσα δεν προκαλείται δα¬ 
πάνη στον Κρατικό Προϋπολογισμό, αποφασίζουμε : 

1. Συμπληρώνουμε την παρ. Ια (2) του αποφασιστικού 
της υπ’ αριθμ. Δ2/Α/Φ5/οικ.2490/10.2.2005 κοινής υπουρ¬ 
γικής απόφασης για «καθορισμό ανταποδοτικού τέλος 
για την έκδοση, τροποποίηση ή επέκταση των αδειών του 
άρθρου 4 του ν. 3054/2002 και ετήσιων ανταποδοτικών τε¬ 
λών για τη χρήση των αδειών αυτών» (ΦΕΚ 218/Β/ 
18.2.2005) ως εξής: 

Άδειες παραγράφου 4 άρθρου 23 ν. 3054/2002, στην 
οποία προβλέπεται οι άδειες κατηγορίας Α', που έχουν εκ- 
δοθεί σύμφωνα με την παράγραφο 7 του άρθρου 15 του 
ν. 1571/1985 (ΦΕΚ 192/Ά), όπως αυτή προστέθηκε με το 
άρθρο 35 του ν. 2008/1992 (ΦΕΚ 16/Α) μπορεί να ανανεώ¬ 
νονται όπως προβλέπεται από τις διατάξεις που ισχύουν 
πριν από την έναρξη ισχύος του νόμου αυτού, στο ποσό 
των 3.000 Ευρώ. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

3. Κατά τα λοιπά ισχύει η ως άνω με αριθμό 
Δ2/Α/Φ5/οικ.2490/10.2.2005 κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2005 

ο ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΔ. ΡΕΓΚΟΥΖΑΣ ΔΗΜ. ΣΙΟΥΦΑΣ 

-♦- 

Αριθ. Δ3/Α/15467 (2) 

Χορήγηση άδειας εγκατάστασης στην Α.Ε. Δ.ΕΠ.Α. για 
την κατασκευή έργων αναβάθμισης του Τερματικού 
Σταθμού Υγροποιημένου Φυσικού Αερίου (ΤΣΥΦΑ) 
στην νησίδα Ρεβυθούσατου Νομού Αττικής. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την υπ’ αριθμ. Δ3/Α/7148/5.6.2000 (ΦΕΚ 
759/Β/21.6.2000) απόφαση του Υπουργείου Ανάπτυξης 
«Άδεια λειτουργίας του Τερματικού Σταθμού Υγροποιη¬ 
μένου Φυσικού Αερίου (Υ.Φ.Α.) της Δ.ΕΠ.Α. Α.Ε. στη νήσο 
Ρεβυθούσα Μεγάρων». 

2. Τις αιτήσεις με αριθμούς 619546/24.5.2005 και 
623251/4.8.2005 (αριθμοί πρωτοκόλλου Υπουργείου 
Ανάπτυξης 13940/20.7.2005 και 15467/12.8.2005 αντί¬ 

στοιχα) της ΔΕΠΑ Α.Ε., με τις οποίες η εταιρεία έχει ζητή¬ 
σει άδεια εγκατάστασης για την κατασκευή έργων ανα¬ 
βάθμισης του Τερματικού Σταθμού Υγροποιημένου Φυσι¬ 
κού Αερίου (ΤΣΥΦΑ) στην νησίδα Ρεβυθούσα του Νομού 
Αττικής. 


3. Την υπ’ αριθμ. 135541/ 1.2.2005 κοινή υπουργική 
απόφαση «Έγκριση περιβαλλονικών όρων για την λει¬ 
τουργία του τερματικού σταθμού υγροποιημένοου φυσι¬ 
κού αερίου (ΥΦΑ) που εδρεύει στη νήσο Ρεβυθούσα του 
Ν. Αττικής», η οποία συμπεριλαμβάνει και τα έργα ανα¬ 
βάθμισης του σταθμού. 

4. Το έγγραφο με αριθμό 974/10.12.2002 της ΔΕΠΑ 
Α.Ε., μετο οποίο η εταιρεία υπέβαλε μελέτη ασφαλείας, η 
οποία αναφέρεται στα έργα αναβάθμισης του σταθμού, 
σύμφωνα με τις διατάξεις της κοινής υπουργικής απόφα¬ 
σης 5697/590/2000 (ΦΕΚ 405/Β/29.3.2000). 

5. Το έγγραφο με αριθμό 21541/Φ.701.4/12.5.2005 του 
Αρχηγείου Πυροσβεστικού Σώματος, σύμφωνα με το 
οποίο το Αρχηγείο συμφωνεί με την μη υποβολή από τη 
ΔΕΠΑ Προκαταρκτικής Μελέτης Πυροπροστασίας πριν 
από την έκδοση της Άδειας Εγκατάστασης του έργου 
αναβάθμισης του Σταθμού. 

6. Τα υποβληθέντα σχεδιαγράμματα, τεχνικό υπόμνη¬ 
μα, υπεύθυνες δηλώσεις ανάθεσης και ανάληψης της με¬ 
λέτης και επίβλεψης της κατασκευής του έργου, το δι¬ 
πλότυπο είσπραξης 500 ευρώ της ΔΟΥ Χολαργού με 
αριθμό ΣΤ 22149666/3223/22.7.2005 και την απόδειξη εί¬ 
σπραξης 4,41 ευρώ υπέρ ΤΣΜΕΔΕ και ΕΜΠ της Εθνικής 
Τραπέζηςτης Ελλάδος με αριθμό 392476/22.7.2005. 

7. Τον νόμο 2115/1993 και ειδικότερα το άρθρο 29 αυ¬ 
τού, σύμφωνα με το οποίο είναι δυνατό να δοθεί άδεια 
εγκατάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

8. Τις διατάξεις του ν. 3325/2005 (ΦΕΚ 68 /Α/11.3.2005) 
«Ίδρυση και λειτουργία βιομηχανικών - βιοτεχνικών εγκα¬ 
ταστάσεων στο πλαίσιο της αειφόρου ανάπτυξης και άλ¬ 
λες διατάξεις». 

9. Τις διατάξεις των π.δ. 27/1996 (ΦΕΚ 19/Α/1.2.1996) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» καιπ.δ. 122/2004 (ΦΕΚ85/Α/17.3.2004) «Ανα¬ 
σύσταση του Υπουργείου Τουρισμού». 

10. Την υπ’ αριθμ. Δ15/Α/Φ. 19/8742/19.5.2004 απόφα¬ 
ση του Υφυπουργού Ανάπτυξης «Μεταβίβαση στον Γενι¬ 
κό Γραμματέα του Υπουργείου Ανάπτυξης του δικαιώμα¬ 
τος υπογραφής Με εντολή Υφυπουργού». 

11. Την από 20.7.2005 έκθεση αυτοψίας, αποφασίζου¬ 
με: 

Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών για την 
κατασκευή έργων αναβάθμισης του Τερματικού Σταθμού 
Υγροποιημένου Φυσικού Αερίου (ΤΣΥΦΑ) στην νησίδα Ρε¬ 
βυθούσατου Νομού Αττικής. 

Τα έργα αναβάθμισης αποσκοπούν στην αύξηση της 
παραγωγής του ΤΣΥΦΑ, προκειμένου η ΔΕΠΑ να ανταπο- 
κριθεί στην αυξανόμενη ζήτηση φυσικού αερίου και αφο¬ 
ρούν 

α) στην εγκατάσταση νέου εξοπλισμού: 

Ενός επί πλέον βραχίονα εκφόρτωσης Υ.Φ.Α. δυναμικό¬ 
τητας 3750 πι * 1 2 3 /ά (Ζ3101Ο). 

Ενός επί πλέον παλινδρομικού συμπιεστή απαερίων 
(Ν/3101Ο). 

Δύο επί πλέον αντλιών υψηλής πίεσης (Θ3103Α/Β). 

Δύο επί πλέον εμβαπτιζόμενων αντλιών χαμηλής πίεσης 
(ύ3201ϋ/Η). 

Ενός επί πλέον αεριοποιητή ΟΒΝ (Μ3101Θ) και νέας 
γραμμής παροχής θαλασσινού νερού για την εξυπηρέτη¬ 
σή του. Η νέα γραμμή θα αποτελείται από νέες συσκευές 
(διαφράγματα Ζ4304/3, αντλίες ϋ4302Α/Β/3, φίλτρα 
04302/3 και ηλεκτρολυτική μονάδα χλωρίωσης Ζ4302). 

Δύο επί πλέον αεριοποιητών με καύση φυσικού αερίου 
(Μ31020/0). 

Δύο συσσωρευτών αερίου καυσίμου χαμηλής πίεσης 
(Μ3110Α/Β). 

β) στην τροποποίηση υφισταμένου εξοπλισμού λόγω 
αναβάθμισης: 

Επέκταση γερανού για την εγκατάσταση του τρίτου συ¬ 
μπιεστή. 

Τροποποίηση του βραχίονα επιστρεφόμενου ατμού. 

Τροποποίηση συστήματος βραχιόνων εκφόρτωσης για 
υποδοχή του νέου βραχίονα (Ζ3101Θ). 

Η ισχύς του προς εγκατάσταση εξοπλισμού είναι της 
τάξεως των 9.329 ΗΡ και η προϋπολογιζόμενη αξία του 
ανέρχεται σε 39.941.827 ευρώ. 

Η άδεια εγκατάστασης χορηγείται σύμφωνα με τα υπο- 
βληθέντα σχεδιαγράμματα, τεχνική έκθεση, προϋπολογι¬ 
σμό και λοιπά στοιχεία που περιλαμβάνονται στον φάκε¬ 
λο καθώς και με τους εξής όρους και περιορισμούς: 

Η κατασκευή του έργου θα πρέπει να γίνει σύμφωνα με 
τις διεθνείς προδιαγραφές που αναφέρονται στην υπο- 
βληθείσατεχνική περιγραφή. 

Κατά τη διάρκεια των εργασιών κατασκευής του έργου 
να λαμβάνονται όλα τα αναγκαία μέτρα προστασίας των 
εργαζομένων, του περιβάλλοντος και της ευρύτερης πε- 
ριοχής. 

Να τηρηθούν οι περιβαλλοντικοί όροι και περιορισμοί 
που έχουν εγκριθεί με την κοινή υπουργική απόφαση με 
αριθμό 135541/1.2.2005 και που η εφαρμογή τους αποτε¬ 
λεί απαραίτητη προϋπόθεση για την υλοποίηση του έρ¬ 
γου. 

Για την απαιτούμενη από τις διατάξεις των από 
16.3.1950 και 24.11.1953 β.δ. υπεύθυνη επίβλεψη των έρ¬ 
γων κατασκευής πρέπει να χρησιμοποιείται πρόσωπο με 
όλα τα απαιτούμενα προσόντα, σύμφωνα με τις διατάξεις 
που ισχύουν. 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Με εντολή Υφυπουργού 
Ο Γενικός Γραμματέας 
Ν. ΣΤΕΦΑΝΟΥ 
-♦- 

Αριθ. 200602 (3) 

Καθορισμός αριθμού θέσεων για το Δήμο Ραφήνας που 
πληρούνται από άτομα που προστατεύονται από το ν. 
2643/1998 και κατανομή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ.1 και 2 του άρθρου 3 του ν. 
2643/1998 (220/Α'), όπως αντικαταστάθηκαν από τις δια¬ 


τάξεις της παρ. 3 του άρθρου 31 του ν. 2956/2001 (258/Α') 
καιτηςπαρ. 3του άρθρου 48τουν.2972/2001 (291/Α') και 
της παρ. 1 του άρθρου 11 του ν.3051/2002 (220/Α'). 

2. Τις διατάξεις του άρθρου 8 του ν. 3051/2002. 

3. Το υπ’ αριθμ. 6324/22.8.2005 έγγραφο του Δήμου Ρα¬ 
φήνας για την επικείμενη έκδοση προκήρυξης, πλήρωσης 
τριάντα τεσσάρων (34) συνολικά θέσεων των κατηγοριών 
Δευτεροβάθμιας Εκπαίδευσης (ΔΕ) και Υποχρεωτικής 
Εκπαίδευσης (ΥΕ), για το Δήμο Ραφήνας. 

4. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε : 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Ραφήνας, που πρόκειται να πληρωθούν 
από άτομα που προστατεύονται από τις διατάξεις του 
ν.2643/1998 σε δύο (2). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 
Κατηγορία Προστατευόμενων Προσώπων - Θέσεις ν.2643/1998 
α) Άτομα με ειδικές ανάγκες (Α.Μ.Ε.Α.) 1 

(πρώτο εδάφιο περίπτωσης β' παραγ. 1, 
άρθρου 1 ν. 2643/1998) 

β) Πολύτεκνοι (περίπτωση α' παραγ. 1, 1 

άρθρου 1 ν. 2643/1998). 

Γ. Κατανέμουμε τις ανωτέρω θέσεις κατά κλάδο και ει¬ 
δικότητα ως ακολούθως: 

ΝΟΜΑΡΧΙΑ - ΦΟΡΕΑΣ - ΚΛΑΔΟΣ / ΕΙΔΙΚΟΤΗΤΑ - ΚΑΤΗ¬ 
ΓΟΡΙΑ ΠΡΟΣΤΑΣΙΑΣ - ΘΕΣΕΙΣ ν. 2643/1998. 

Ανατολικής Αττικής - Δήμος Ραφήνας - ΥΕ16 Εργατών 
Καθαριότητος - Α.Μ.Ε.Α. - (1). 

Ανατολικής Αττικής - Δήμος Ραφήνας - ΥΕ16 Εργατών 
Καθαριότητος - Πολυτέκνων - (1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. ΔΥ1 δ/92817 (4) 

Τροποποίηση της ΔΥ1δ/37324/3.5.2005 (ΦΕΚ 629/ 
12.5.2005 τ. Β') απόφασης συγκρότησης του Δεύτε¬ 
ρου Περιφερειακού Συμβουλίου Επιλογής και Αξιολό¬ 
γησης των Επιμελητών Α' και Β' Ιατρών Ε.Σ.Υ., αρμόδιο 
για την περιοχή ευθύνης της Γ Δ.Υ.ΠΕ. Αττικής, των 
Δ.Υ.ΠΕ. Α' και Β' Νοτίου Αιγαίου και Βορείου Αιγαίου 
και της Δ.Υ.ΠΕ. Κρήτης, με έδρα του την έδρα της Γ 
Δ.Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ. Α'). 

2. Τις διατάξεις της παρ. 8 του άρθρου 11 του ν. 2889/2001 
(Φ.Ε.Κ. 37/2.3.2001 τ. Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις», όπως τρο¬ 
ποποιήθηκε μεταγενέστερα με την παρ. 12 του άρθρου 19 
του ν. 3106/2003 (ΦΕΚ 30/03 τ. Α') και τα εδάφια 1 και 4α της 
παρ. Δ του άρθρου 20 του ν. 3172/ 2003 (ΦΕΚ 197/2003 τ. Α'). 

3. Τις διατάξεις των παρ. 1,2, 5, 6 και 7 του άρθρου 43 
του ν. 3252/2004 (Φ.Ε.Κ. 132/16.7.2004 τ. Α') «Σύσταση 
Ένωσης Νοσηλευτών - Νοσηλευτριών Ελλάδος και άλλες 
διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 και 42 του ν. 3329/ 
2005 (Φ.Ε.Κ. 81/4.4.2005 τ. Α') «Εθνικό Σύστημα Υγείας 
και Κοινωνικής Αλληλεγγύης και λοιπές διατάξεις.» 

6. Την υπ’ αριθμ. ΔΥ1 δ/37324/3.5.2005 απόφαση (ΦΕΚ 
629/12.5.2005 τ. Β'), όπως συμπληρώθηκε μεταγενέστε¬ 
ρα. 

7. Την αίτηση παραίτησης του Τσιμέττα Ιωάννη. 

8. Την 10559/1.9.2005 απόφαση της Εκτελεστικής Επι¬ 
τροπής του Κεντρικού Συμβουλίου Υγείας, αποφασίζουμε: 

1. Τροποποιούμε την ανωτέρω (6) σχετική απόφασή 
μας και διορίζουμε στο Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και Β' Ια¬ 
τρών Ε.Σ.Υ., αρμόδιο για την περιοχή ευθύνης της Γ 
Δ.Υ.ΠΕ. Αττικής, των Δ.Υ.ΠΕ. Α' και Β' Νοτίου Αιγαίου και 
Βορείου Αιγαίου και της Δ.Υ.ΠΕ. Κρήτης, με έδρατουτην 
έδρα της Γ Δ.Υ.ΠΕ. Αττικής στην Ανοσολογία: 

α) αναπληρώτριαεισηγήτριατην Μερκούρη Ελένη, Επι- 
μελήτρια Α' Μικροβιολογίας στο Γενικό Νοσοκομείο Ν. 
Ιωνίας «Η ΑΓΙΑ ΟΛΓΑ», σε αντικατάσταση του Τσιμέττα 
Ιωάννη, που παραιτήθηκε, 

β) αναπληρωματικό μέλος την Σταθοπούλου Παρα¬ 
σκευή, Διευθύντρια Μικροβιολογίας στο Κέντρο Υγείας 
Νέας Μάκρης, σε αντικατάσταση της Μερκούρη Ελένης, 
που διορίζεται αναπληρώτρια εισηγήτρια. 

2. Οι ανωτέρω διορίζονται για το υπόλοιπο της θητείας 
των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. Υ4ε/οικ.96476 (5) 

Καταλληλότητα της ιδ. κλινικής «ΙΑΣΩ ΟΕΝΕΒΑΕ» για τη 
διενέργεια εμβολισμών αρτηροφλεβωδών δυσπλα¬ 
σιών και ανευρυσμάτων Κ.Ν.Σ. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 53 του ν. 2071/1992 (ΦΕΚ 
123 Α/92) «Εκσυγχρονισμός και Οργάνωση Συστήματος 
Υγείας». 

2. Τις διατάξεις της παρ. 2α του άρθρου 1 του ν. 2469/ 
1997 (ΦΕΚ 38 Α') «Περιορισμός και βελτίωση της αποτε- 
λεσματικότητας των κρατικών δαπανών» και το γεγονός 
ότι από την εφαρμογή της παρούσας απόφασης δεν προ- 
καλείται επί πλέον δαπάνη σε βάρος του Κρατικού προϋ¬ 
πολογισμού. 

3. Την υπ’ αριθμ. Υ4α/1793/11.6.1997 (ΦΕΚ 523/Β/ 
25.6.1997) απόφαση του Υπουργού Υγείας και Πρόνοιας 
«Καθορισμός προδιαγραφών που πρέπει να πληρούν τα 
Περιφερειακά Γ ενικά Νοσοκομεία και οι ιδιωτικές κλινικές 
για την εκτέλεση εμβολισμού αρτηροφλεβωδών δυσπλα¬ 


σιών και ανευρυσμάτων Κεντρικού Νευρικού Συστήμα¬ 
τος. 

4. Την υπ’ αριθμ. 27304/2004 (ΦΕΚ517/Β/2004) απόφα¬ 
ση «Ανάθεση αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθαν. Γιαννόπουλο και Γε- 
ώργιο Κωνσταντόπουλο». 

5. Την υπ’ αριθμ. 12 απόφαση της 197ης /30.6.2005 
Ολομέλειας του ΚΕΣΥ, αποφασίζουμε : 

Η Ιδ. κλινική «ΙΑΣΩ ΘΕΝΕΒΑΕ» κρίνεται κατάλληλη για 
τη διενέργεια εμβολισμών αρτηριοφλεβωδών δυσπλα¬ 
σιών και ανευρυσμάτων του Κεντρικού Νευρικού Συστή¬ 
ματος με επιστημονικά Υπεύθυνο το γιατρό Παπαγεωργί- 
ου Γεώργιο. 

Σε περίπτωση αποχώρησης του επιστημονικά Υπεύθυ¬ 
νου γιατρού, αναστέλλεται η σχετική άδεια, προκειμένου 
να ορισθούν από την ιδ. κλινική «ΙΑΣΩ ΘΕΝΕΒΑΕ» ο νέος 
ή οι νέοι επιστημονικά υπεύθυνος (οι), ώστε να επαναξιο- 
λογηθεί (ούν) από το Κεντρικό Συμβούλιο Υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθ. Υ7α/Γ.Π./88856 (6) 

Άρση αναστολής καταλληλότητας του Θωρακοχειρουρ- 
γικού τμήματος του 417 Νοσηλευτικού Ιδρύματος 
Μ.Τ.Σ., για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 2 
του ν. 2519/1997. 

4. Την υπ’ αριθμ. 10549/30.8.2005 απόφαση της Εκτε¬ 
λεστικής Επιτροπής του ΚΕΣΥ. 

5. Την υπ’ αριθμ. 27304/17.3.2004 (ΦΕΚ Β7517/04) από¬ 
φαση του Υπουργού Υγείας και Κοινωνικής Αλληλεγγύης 
για ανάθεση αρμοδιοτήτων στους Υφυπουργούς Υγείας 
και Κοινωνικής Αλληλεγγύης Αθανάσιο Γ ιαννόπουλο και 
Γεώργιο Κωνσταντόπουλο, αποφασίζουμε: 

I. Κυρώνουμε την ανωτέρω υπό (4) σχετική γνωμοδότη¬ 
ση της ΕΈ. του ΚΕΣΥ, με την οποία αίρεται η αναστολή 
της καταλληλότητας του Θωρακοχειρουργικού τμήμα¬ 
τος του Ν.Ι.Μ.Τ.Σ ,για πλήρη άσκηση των γιατρών στην 
Χειρουργική Θώρακα. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 

Αριθ. 77062 (7) 

Έγκριση διάθεσης πίστωσης ποσού 500.000,00 ευρώ, σε 
βάρος του ΚΑΕ0891 προϋπολογισμού έτους 2005 του 
ΤΑ.Χ.ΔΙ. Κ., για την εκτύπωση 100.000.000 τεμαχίων εν¬ 
σήμων ΤΑ.Χ.ΔΙ.Κ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του ν.δ. 1017/1971 «Περί συστάσεως Ταμείου Χρη- 
ματοδοτήσεως Δικαστικών Κτιρίων». 

β) Του π.δ. 496/1974 «Περί Λογιστικού των Ν.Π.Δ.Δ» 
όπως έχει τροποποιηθεί και συμπληρωθεί. 

γ) Του ν. 2286/1995 «Προμήθειες του Δημόσιου Τομέα 
και ρυθμίσεις συναφών θεμάτων», κ.λπ. 

δ) Του ν.2842/2000 (άρθρο 19) «Λήψη συμπληρωματι¬ 
κών μέτρων για την εφαρμογή.σχετικά με την ει¬ 

σαγωγή του Ευρώ». 

2. Την απόφασή μας αριθμ. 815/1972 που αφορά τα εξ’ 
ενσήμων έσοδα του Ταμείου Χρηματοδοτήσεως Δικαστι¬ 
κών Κτιρίων, όπως συμπληρώθηκε με τις αποφάσεις μας 
αριθμ. 28896/1972, 35410/1972, 66559/3472/20.9.1982, 
89524/4850/13.9.1985, 63382 οίκ./29.7.1987, 12350οίκ./ 
9.2.1990 και 31.950/10.5.1994. 

3. Την απόφαση των Πρωθυπουργού και Υπουργού Οι¬ 
κονομίας & Οικονομικών αριθμ. 14650/ΔΙΟΕ 85/17.3.2004 
(ΦΕΚ Β'519/17.3.2004) «Καθορισμός αρμοδιοτήτων των 
Υφυπουργών Οικονομίας και Οικονομικών». 

4. Τις αποφάσεις μας αριθμ.63930 οίκ./3.1.1992, 
407οίκ/15.3.1993, 33155/13.5.1993 οίκ. και 190585/ 
19.12.2001, με τις οποίες αναπροσαρμόσθηκαν οι πόροι 
του ΤΑ.Χ.ΔΙ.Κ. 

5. Το πρακτικό της 985/30.6.2005 Συνεδριάσεως του 
Δ.Στου ΤΑ.Χ.ΔΙ. Κ. θέμα 26ον, κατά την οποίαεγκρίθηκεη 
διάθεση πίστωσης ποσού 500.000,00 ευρώ, σε βάροςτου 
ΚΑΕ 0891 προϋπολογισμού έτους 2005 του ΤΑ.Χ.ΔΙ.Κ., 
για την εκτύπωση 100.000.000 τεμαχίων ενσήμων 
ΤΑ.Χ.ΔΙ.Κ. σε ΕΥΡΩ κατά τεμάχια και κλάσεις, ως εξής: 

1) 90.000.000 τεμάχια της κλάσηςτου 0,5 ΕΥΡΩ 

2) 10.000.000 τεμάχια της κλάσης των 3 ΕΥΡΩ 

6. Το γεγονός από την απόφαση αυτή, προκαλείται δα¬ 
πάνη 500.000,00 ευρώ σε βάρος του Προϋπολογισμού 
του ΤΑ.Χ.ΔΙ. Κ., η οποία θα καλυφθεί από τις πιστώσεις του 
Προϋπολογισμού Οικονομικού έτους 2005 του ΤΑ.Χ.ΔΙ .Κ. 
από τον ΚΑΕ 0891, αποφασίζουμε : 

Εγκρίνουμε τη διάθεση πίστωσης ποσού 500.000,00 ευρώ, 
σε βάρος του ΚΑΕ 0891 προϋπολογισμού έτους 2005 του 
ΤΑ.Χ.ΔΙ.Κ., για την εκτύπωση 100.000.000 τεμαχίων ενσήμων 
ΤΑ.Χ.ΔΙ.Κ. σε ΕΥΡΩ κατά τεμάχια και κλάσεις, ως εξής: 

1) 90.000.000 τεμάχια της κλάσηςτου 0,5 ΕΥΡΩ 

2) 10.000.000 τεμάχια της κλάσηςτου 3 ΕΥΡΩ 

Η εκτύπωση των ενσήμων θα γίνει σε υπεριώδες υδατο¬ 
γραφημένο χαρτί, για λόγους ασφαλείας, (ορατό μόνο 
στο υπεριώδες φως) και θα περιλαμβάνει τη λέξη 
ΤΑ.Χ.ΔΙ.Κ. και γραμμικό διάκοσμο σε κάθε μεγαρόσημο 
και στο ίδιο σημείο (απόφαση Δ.Σ. ΤΑ.Χ.ΔΙ.Κ. της 663/92 
συνεδρίασης), οι δε διαστάσεις και το χρώμα των ενσή¬ 
μων θα είναι ίδια με τα κυκλοφορούντο των κλάσεων 0,5 
ευρώ και 3 ευρώ αντίστοιχα. 


Τ α υπόλοιπα στοιχεία θα είναι αυτά τα οποία καθορίστη¬ 
καν με την αριθμ. 815/72 απόφασή μας, ήτοι στο μέσοντου 
ενσήμου η παράσταση που απεικονίζει το ζυγό της Θέμι- 
δος γύρω από τον οποίο θα είναι ο τίτλος «ΤΑΜΕΙΟ ΧΡΗ- 
ΜΑΤΟΔΟΤΗΣΕΩΣ ΔΙΚΑΣΤΙΚΩΝ ΚΤΙΡΙΩΝ» και στο κοινό 
μέρος του ενσήμου θα γράφεται η αξία του ενσήμου σε 
ΕΥΡΩ με λατινικούς και ελληνικούς χαρακτήρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2005 

ο ΥΠΟΥΡΓΟ! 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΑΔΑΜ ΡΕΓΚΟΥΖΑΣ ΑΝΑΣΤ. ΓΙΑΠΑΛΗ ΓΟΥΡΑΣ 

-♦- 

Αριθ. Α-ΟΙΚ.53205/5438 (8) 

Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων, μελετών και συναφών 
προμηθειών και υπηρεσιών, που εκτελούνται από την 
«ΤΡΑΜΑΈ.». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τηνπαρ. 6ατου άρθρου 20 του ν. 3185/2003 (ΦΕΚ Α'229). 

2. Το άρθρο 90 του Κώδικα Νομοθεσίας για την Κυβέρ- 
νης και τα κυβερνητικά όργανα, που κυρώθηκε με το άρ¬ 
θρο πρώτο του π.δ. 63/2005 «Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα» 
(ΦΕΚΑ/98). 

3. Τις διατάξεις του ν. 1418/1964 «Δημόσια Έργα και 
Ρυθμίσεις συναφών θεμάτων» (ΦΕΚ Α' 23) και τις διατά- 
ξειςτου ν. 3263/2004 «μειοδοτικό σύστημα ανάθεσηςτων 
δημοσίων έργων». 

4. Τις διατάξεις του ν. 716/1977 «περί μητρώου μελετη¬ 
τών και αναθέσεως και εκπονήσεως μελετών» (ΦΕΚ Α' 
295) και τις διατάξεις του ν. 3316/2005 «Ανάθεση και εκτέ¬ 
λεση δημοσίων συμβάσεων, εκπόνησης μελετών και πα¬ 
ροχής συναφών υπηρεσιών και άλλες διατάξεις». 

5. Τις διατάξεις της παρ. 2 του άρθρου 7Ατου ν. 2669/ 
1998 (ΦΕΚ Α' 283), το οποίο προστέθηκε με την παρ. 3β 
του άρθρου 14 του ν. 2867/2000 (ΦΕΚ Α' 273). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της «ΤΡΑΜ Α.Ε.», αποφασίζουμε : 

Άρθρο 1 

ΑΡΜΟΔΙΑ ΟΡΓΑΝΑ 

Αρμόδιοι για τη λήψη αποφάσεων, κατά τις διατάξειςτων 
ν. 1418/1984, ν. 3263/2004, ν. 716/1977 και 3316/2005, για 
τα έργα, τις μελέτες και τις συναφείς προμήθειες και υπη¬ 
ρεσίες, που εκτελούνται από την «ΤΡΑΜ ΑΈ.» είναι το Διοι¬ 
κητικό Συμβούλιο, ο Πρόεδρος του Διοικητικού Συμβουλί¬ 
ου και τα εξουσιοδοτημένα όργανα, σύμφωνα με τις εκά- 
στοτε ισχύουσες οργανωτικές διατάξεις της «ΤΡΑΜ Α.Ε.», 
τα οποία ειδικότερα ορίζονται στα επόμενα άρθρα. 

Άρθρο 2 

ΟΡΙΣΜΟΙ 

1. Τα αρμόδια όργανα στα οποία αναφέρεται το προη¬ 
γούμενο άρθρο είναι: 

α. «Εργοδότης» ή «Κύριος του έργου» κατά την έννοια 
του ν. 1418/1984, του ν. 3263/04, του ν. 716/1977 και ν. 
3316/2005 η εταιρεία «ΤΡΑΜ Α.Ε.» 

β. «Φορέας κατασκευής» η εταιρεία «ΤΡΑΜ Α.Ε.» 

γ. «Προϊσταμένη Αρχή» είναι το Διοικητικό Συμβούλιο 
της «ΤΡΑΜ Α.Ε.», με την επιφύλαξη της παραγράφου 2 
του παρόντος. 

δ. «Διευθύνουσα Υπηρεσία» οι Προϊστάμενοι Έργου 
(κατασκευής, μελετών, τροχαίου υλικού), με την επιφύ¬ 
λαξη της παραγράφου 3 του παρόντος. 

2. Το Διοικητικό Συμβούλιο δύναται να αναθέτει την 
άσκηση αρμοδιοτήτων Προϊσταμένης Αρχής στον Διευ- 
θύνοντα Σύμβουλο ή τον Γ ενικό Διευθυντή της Εταιρείας. 

3. Το Διοικητικό Συμβούλιο με εισήγηση του Διευθύνο- 
ντος Συμβούλου, δύναται να αναθέτει μέρος των αρμο¬ 
διοτήτων της Διευθύνουσας Υπηρεσίας σε στελέχη των 
αντίστοιχων Διευθύνσεων της εταιρείας. 

Άρθρο 3 

ΤΕΧΝΙΚΟ ΣΥΜΒΟΥΛΙΟ 

1. Το Τεχνικό Συμβούλιο συγκροτείται με απόφαση του 
Διοικητικού Συμβουλίου της «ΤΡΑΜ Α.Ε.» και αποτελείται 
από: 

(1) ΤονΔιευθύνοντα Σύμβουλο. 

(2) Έναν εκπρόσωπο του Υπουργείου Μεταφορών και 
Επικοινωνιών, που ορίζεται από τον Υπουργό Μεταφορών 
και Επικοινωνιών, με τον αναπληρωτή του. 

(3) Έναν εκπρόσωπο του Τεχνικού Επιμελητηρίου Ελ¬ 
λάδος (Τ.Ε.Ε.), που ορίζεται με απόφαση της Διοικούσας 
Επιτροπής του Τ.Ε.Ε., με τον αναπληρωτή του. 

(4) Ένα στέλεχος της Νομικής Υπηρεσίας της «ΤΡΑΜ 
Α.Ε.» 

(5) Τον Γ ενικό Διευθυντή. 

(6) Έναν εκ των Τεχνικών Στελεχών της Εταιρείας (δι¬ 
πλωματούχων Α.Ε.I., μελών Τ.Ε.Ε.). 

(7) Έναν εξωτερικό επιστήμονα εγνωσμένου κύρους 
κατά την κρίση του Διοικητικού Συμβουλίου. 

2. Με απόφαση του Διοικητικού Συμβουλίου της «ΤΡΑΜ 
Α.Ε.» ορίζονται ο Πρόεδροςτου Τεχνικού Συμβουλίου και 
ο Αναπληρωτής του, οι αναπληρωτές των υπό στοιχείων 
(1), (4), (5), (6), (7), καθώς και υπάλληλος της «ΤΡΑΜ 
Α.Ε.», με την αναπληρωτή του, που ασκεί καθήκοντα 
Γραμματέατου Τεχνικού Συμβουλίου. 

3. Τα υπό (1), (4), (5), (6) μέλη αντικαθίστανται στο Τε¬ 
χνικό Συμβούλιο από τους αναπληρωτές τους οσάκις στο 
Τεχνικό Συμβούλιο εισάγονται θέματα αρμοδιότητάς 
τους. 

4. Τα θέματα εισηγούνται στο Τεχνικό Συμβούλιο οι 
Προϊστάμενοι των αρμοδίων υπηρεσιώντης "ΤΡΑΜ Α.Ε.", 
οι οποίοι μετέχουν στη συζήτηση άνευ ψήφου και αν είναι 
μέλη αυτού (Τ.Σ.) αντικαθίστανται από τους αναπληρω¬ 
τές τους. 

5.0 Πρόεδροςτου Τεχνικού Συμβουλίου ή το ίδιο το σώ¬ 
μα, δύνανται σύμφωνα με τους όρους που θα καθορισθούν 
με απόφαση του Διοικητικού Συμβουλίου, να καλούν στις 
συνεδριάσεις οποιονδήποτε υπάλληλο ή ειδικό εμπειρο¬ 
γνώμονα για παροχή πληροφοριών στο Συμβούλιο. 

6. ΤοΤεχνικό Συμβούλιο είναι σε απαρτία, όταν είναι πα- 
ρόντες ο Πρόεδρος ή ο αναπληρωτής του και τρία από τα 
μέλη του. 

7. Οι αποφάσεις και γνωμοδοτήσεις λαμβάνονται με 


απόλυτη πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

8. Το Τεχνικό Συμβούλιο παρέχει την γνώμη του για τα 
θέματα που ορίζουν οι ν. 1418/1984, 3263/04,3316/05 και 
τα εκτελεστικά αυτών Διατάγματα, όπως τροποποιήθη¬ 
καν και ισχύουν σήμερα, καθώς επίσης και για κάθε θέμα 
που παραπέμπεται σε αυτό από το Διοικητικό Συμβούλιο 
ή άλλο όργανο που ασκεί καθήκοντα «Προϊσταμένης Αρ¬ 
χής» ως Άρθρο 2.2. της παρούσης. Το Διοικητικό Συμ¬ 
βούλιο δύναται να αναπέμπει στο Τεχνικό Συμβούλιο θέ¬ 
ματα για τα οποία γνωμοδότησε, εφόσον κρίνει ότι υφί- 
στανται ζητήματα προς περαιτέρω διευκρίνιση. 

9. Το Τεχνικό Συμβούλιο γνωμοδοτεί και για τις εκκρε¬ 
μείς αιτήσεις θεραπείας. 

10. Όπου σύμφωνα με τις άνω διατάξεις επιτρέπονται 
παρεκκλίσεις από αυτές για την μελέτη και κατασκευή 
των «Έργων, των μελετών και των συναφών προμηθειών 
και υπηρεσιών», οι παρεκκλίσεις αυτές εγκρίνονται, μετά 
από γνώμη του Τεχνικού Συμβουλίου, από το εκάστοτε 
αρμόδιο όργανο, όπως αυτό ορίζεται από τις αυτές ως 
άνω διατάξεις. 

Άρθρο 4 

ΑΙΤΗΣΕΙΣ ΘΕΡΑΠΕΙΑΣ 

Επί των αιτήσεων θεραπείας αποφασίζει ο Υπουργός 
Μεταφορών και Επικοινωνιών μετά από γνώμη του Τεχνι¬ 
κού Συμβουλίου. 

Οι αιτήσεις θεραπείας, απευθύνονται στον Υπουργό 
Μεταφορών και Επικοινωνιών, επιδίδονται όμως στο όρ¬ 
γανο που εξέδωσε την προσβαλλομένη πράξη ή απόφα¬ 
ση, χωρίς να απαιτείται κοινοποίηση στον Υπουργό Μετα¬ 
φορών και Επικοινωνιών ή σε άλλο Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2005 

Ο ΥΠΟΥΡΓΟΣ 

ΜΙΧ. ΛΙΑΠΗΣ 
-♦- 

Αριθ.6717 (9) 

Εξουσιοδοτική πράξη του Προέδρου του Τ.Ε.Ι. Πάτρας. 

Ο ΠΡΟΕΔΡΟΣ ΤΟΥ Τ.Ε.Ι. ΠΑΤΡΑΣ 

Έχοντας υπόψη : 

1. Τις διατάξεις της παρ. 5 του άρθρου 11 του ν. 1404/ 
1983 όπως τροποποιήθηκε με το ν.2916/2001 και ισχύει. 

2. Τις διατάξεις του άρθρου 3 της Ε5/1585/84 Φ.Ε.Κ. 
191/27.3.1984 τ.Β Υπουργικής Απόφασης. 

3. Την υπ’ αριθμ. Ε5/58094/23.8.2005 Υπουργική Από¬ 
φαση (ΦΕΚ 215/31.8.2005 τ.Ν.ΠΔ.Δ). 

4. Την υπ’ αριθμ. 30/2.9.2005 πράξη του Συμβουλίου 
του Τ.Ε.Ι. Πάτρας. 

5. Τις ανάγκες της Υπηρεσίας μας, αποφασίζουμε : 

Εξουσιοδοτούμε τους Αντιπροέδρους του Ιδρύματος 

μας να ασκούν αρμοδιότητες όπως παρακάτω : 

Α. Δρ. Βασίλειος Ταμπακάς, τακτικό Εκπαιδευτικό Προ¬ 
σωπικό βαθμίδας Καθηγητή: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19215 


Συμμετέχει στη συνέλευση και το συμβούλιο του Τ.Ε.Ι. 
ως αντιπρόεδρος. 

Εκδίδει τις διαπιστωτικές πράξεις για τη χορήγηση του 
χρονοεπιδόματος και των Μ.Κ στο προσωπικό του Τ.Ε.Ι. 
κάθε φύσης και εργασιακής σχέσης. 

Υπογράφει ή κινεί με πράξεις του τις σχετικές διαδικα¬ 
σίες ολοκλήρωσης όλων των υπηρεσιακών μεταβολών 
του προσωπικού του Τ.Ε.Ι. 

Υπογράφει τις συμβάσεις εργασίας με τους Επιστημο¬ 
νικούς - Εργαστηριακούς Συνεργάτες και Ε.Ε.Μ. 

Συντονίζει και εισηγείται στο Συμβούλιο του Τ.Ε.Ι. όλα 
τα θέματα που έχουν σχέση με εκπαιδευτικές άδειες των 
μελών του Ε.Π και Ε.Ε.Π. 

Παρακολουθεί και συντονίζει την εκπαιδευτική δραστη¬ 
ριότητα των σχολών, συνεργαζόμενος με τους προϊστα¬ 
μένους των τμημάτων και τους διευθυντές σχολών. 

Β. Δρ. Παναγιώτης Ρεκλείτης, τακτικό Εκπαιδευτικό 
Προσωπικό βαθμίδας Αναπληρωτή Καθηγητή. 

Εγκρίνει την πραγματοποίηση εκπαιδευτικών εκδρο¬ 
μών των σπουδαστών των διαφόρων σχολών μέχρι τρεις 
(3) ημέρες στο εσωτερικό της χώρας, μετά από πρόταση 
των οικείων τμημάτων. 

Συνεργάζεται με τους προϊσταμένους τμημάτων των 
επιμέρους σχολών για τη διοργάνωση εκπαιδευτικών, πο¬ 
λιτιστικών και μορφωτικών δραστηριοτήτων στην ευρύτε¬ 
ρη περιοχή του ΤΕΙ. 

Από κοινού στους Αντιπροέδρους, ανατίθεται η αρμο¬ 
διότητα: 

Ελέγχου του ωρομίσθιου προσωπικού. 

Σε περίπτωση απουσίας ή κωλύματος, αναπληρωτής 
μου ορίζεται ο Αντιπρόεδρος Βασίλειος Ταμπακάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Σεπτεμβρίου 2005 
Ο Πρόεδρος 

ΘΕΟΦΑΝΗΣ ΓΕΩΡΓΟΠΟΥΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. Φ.12.1/56545/Β3/2.8.2005, ΦΕΚ1090/Β/ 
2005 απόφαση, στο α/α 1 της σελίδας 14933 των εκδόσε¬ 
ων ΕΛΛΗΝΙΚΑ ΓΡΑΜΜΑΤΑ Α.Ε. ΕΚΤΥΠ/ΚΗ - ΕΙΣ/ΚΗ 
ΕΞΑΓ/ΚΗ - ΕΜΠ/ΚΗ ΒΙΒΛΙΩΝ ΔΙΣΚΩΝ 50ΡΤ\Λ/ΑΒΕ ΣΥΣΤ. 
ΠΛΗΡ/ΚΗΣ & ΟΠΤΙΚΟΑΚ. ΜΕΣΩΝ του συγγραφέα ΚΑΡΑ- 
ΜΠΕΛΙΑ Γ. με τίτλο συγγράμματος Ο ΡΟΛΟΣ ΤΩΝ ΕΝΟ¬ 
ΠΛΩΝ ΔΥΝΑΜΕΩΝ ΣΤΗΝ ΠΟΛΙΤΙΚΗ ΖΩΗ ΤΗΣ ΤΟΥΡΚΙΑΣ 
ΚΑΙ ΤΗΣ ΕΛΛΑΔΑΣ, διορθώνεται: 

αντί της εσφαλμένης τιμής 15,242 στη στήλη ΤΙΜΗ 
2004-2005 (2 + 2%) 
στη σωστή τιμή 15,24. 

Στην υπ’ αριθμ. Φ.12.1/56545/Β3/2.8.2005, ΦΕΚ1090/Β/ 
2005 απόφαση, στο α/α 2 της σελίδας 14934 των εκδόσε¬ 
ων ΕΛΛΗΝΙΚΑ ΓΡΑΜΜΑΤΑ Α.Ε. ΕΚΤΥΠ/ΚΗ - ΕΙΣ/ΚΗ 
ΕΞΑΓ/ΚΗ - ΕΜΠ/ΚΗ ΒΙΒΛΙΩΝ ΔΙΣΚΩΝ 50ΡΤ\Λ/ΑΒΕ ΣΥΣΤ. 
ΠΛΗΡ/ΚΗΣ & ΟΠΤΙΚΟΑΚ. ΜΕΣΩΝ του συγγραφέα ΠΕΛΕ- 
ΓΡΙΝΗ Θ. με τίτλο συγγράμματος ΟΙ ΠΕΝΤΕ ΕΠΟΧΕΣ 
ΤΗΣ ΦΙΛΟΣΟΦΙΑΣ, διορθώνεται: 

αντί της εσφαλμένης τιμής 15,606 στη στήλη ΤΙΜΗ 
2004-2005 (2 + 2%) 
στη σωστή τιμή 15,61. 

(Από το Υπουργείο Εθν. Παιδ. και Θρησκ/των) 

-♦- 

( 11 ) 

Στην υπ’ αριθμ. ΥΠΠΟ/ΔΙΜ/61819/2058/29.7.2005 απόφα¬ 
ση του Υπουργού Πολιτισμού που δημοσιεύθηκε στο ΦΕΚ 
1143/2Β/17.8.2005 στο διατακτικό της απόφασης και συγκε¬ 
κριμένα στην παράγραφο 1 διορθώνεται η λανθασμένη Διεύ¬ 
θυνση της Μουσικής Σχολής στην ορθή, ως εξής: 

«1. Χορηγούμε στην Μαρία Αμανάκη άδεια ίδρυσης και 
λειτουργίας Μουσικής Σχολής που θα στεγαστεί στο κτίριο 
επίτης οδού Λάππα αρ. 30 ισόγειο στο Ηράκλειο Κρήτης και 
θα έχει την επωνυμία «Μουσική Σχολή Πολύφωνο». 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























